Američki profili: dr. Michael DeBakey
Michael DeBakey je jednom riječju sažeo sve što je pokušao postići u svom dugom životu: "Riječ je – izvrsnost, da se bude najbolji mogu
Dr. Michael DeBakey, koji u rujnu trebao napuniti 100 godina života, tijekom svojekarijere u Medicinskom koledžu Baylor, u Houstonu, u Texasu, operirao je 60.000ljudi i na stotine drugih, prinčeva, predsjednika i siromaha, drugdje usvijetu. Nedavno, taj čovjek čiji su roditelji - libanonski doseljenici - imalimalu trgovinu u Lake Charlesu, u Louisiani, dobitnik je 147. Zlatne Kongresnemedalje i staje u redove zajedno s borcem za građanska prava Martinom LutheromKingom, čovjekom koji je izumio cjepivo za dječju paralizu Jonasom Salkom, teizumiteljem Thomasom Edisonom. "Kad sam primio vijest bio sam ispunjen ponosom štosam građanin Sjedinjenih Američkih Država. Smatram da čovjek, pojedinac, ima uovoj zemlji daleko veće izglede nego bilo gdje drugdje u svijetu da postane ono što želi, da ostvari snove, bez obzira tko je i odakle je," izjavio je dr. DeBakey. Kao dječak,Michael DeBakey je bio nezasitan učenik. Ponekad se za svoj poziv, rekla jetijekom svečanosti uručivanja medalje predsjedateljica Zastupničkog doma NancyPelosi, pripremao i na nekonvencionalne nacine. "Majka ga je naučila šivati. Nije nizamisliti mogla da će male ruke njenog sina postati neki od najpreciznijihkirurških instrumenata svijeta." DeBakey će jednog dana zajedno zašitiplastične Dacron cjevčice, koje će 1964. godine primijeniti u prvoj u svijetuuspješnoj operaciji premošćivanja srčanih krvnih žila. Pola stoljeća ranije,mladi se DeBakey, kojega su roditelji poticali da redovito čita jednu knjigutjedno, požalio da mu u lokalnoj knjižnici ne žele izdati jedan od tomovaEnciklopedije Britannice. Tijekom svečanosti dodjele Kongresne medalje,predsjednik Bush je podsjetio da je DeBakeyev otac problem riješio tako što jeza svog sina i drugo troje djece kupio cijeli set Enciklopedije. "Michael je pročitaosvaku riječ svakog članka u svakome od tomova," podsjetio je predsjednik Bush. Michael DeBakey jetakođer, dodao je predsjednik Bush, još kao dječak naučio neke lekcije o suosjećajnosti. Kad je među stvarima – odjevnim predmetima i hranom – koje suroditelji namijenili lokalnom sirotištu, ugledao svoju najdražu baseball kapu,bio je užasnut. No, majka mu je samo rekla: Imaš drugih kapa. Ona djeca nemaju niti jedne. Lekcijaje to koju Michael DeBakey neće nikad zaboraviti. Njegovo je nasljeđe davanjedrugima onoga što je najdragocjenije – života. A to je počelo još zastudija medicine u New Orleansu, rekao je čelnik većine u Senatu Harry Reid. "Dok su njegovekolege još uvijek učile osnove, dr. DeBakey je izumio pumpu za transfuziju krvi - kasnije ključni dio aparata srce-pluća! -koja je i omogućila prvu operaciju na otvorenom srcu. Bilo je to 1931. godine!" Kao uspješan kirurg i profesor, DeBakey je dobrovoljno služio u Drugomsvjetskom ratu. Užasi kojima je svjedočio na bojištima naveli su ga na stvaranjemobilne vojne bolnice – M.A.S.H. – što će spasiti tisuće i tisuće života u narednimratovima. A, i njegovi kasniji izumi i postignuća spasit će nebrojene druge živote, istaknuo je Harry Reid, dodavši: "Svi smo mi, i naša djeca i naši unuci,kao što će biti i generacije koje će doći iza njih, živo i vječno priznanjeradu i djelu dr. DeBakeyja." Prije dvije godine, i život dr. DeBakeyja bio jespašen zahvaljujući njegovim vlastitim procedurama. "Vrlo sam ponosan, jer učio sam od majstora,"rekao je dr. Clifford Kitten koji je operirao napuknutu arteriju dr.DeBakeyja. Tada 97-godišnji DeBakey oporavio se na vrijeme da bi mogao nazočitiotvaranju Medicinske knjižnice u Houstonu, koja nosi njegovo ime. Vratilo mu sei dobro raspoloženje i smisao za humor kad je rekao: "Nisam baš siguran da još uvijektrebam ovdje biti." Međutim, jako je dobro, rekao je predsjednik Bush, dasmo imali Michaela DeBakeya da liječi bolesna srca. "Naš životni vijek produžio se za više od 50posto tijekom posljednjeg stoljeća , a čovjek kojemu danas odajemo počast jedanje od razloga za to," rekao je na svečanosti dodjele Kongresne medalje predsjednik Bush. Michael DeBakey je rekao da se u jednoj riječi možesažeti sve što je pokušao postići u svom dugom životu: "Riječ je – izvrsnost,odnosno želja da se dosegne najvišu kvalitetu i da se bude najbolji mogući! Možda mito nije uvijek polazilo za rukom, ali to je ono što me je vodilo, što samnastojao dostići." Pionir na području kardiologije, Michael Ellis DeBakeyje rekao da Zlatna Kongresna medalja za njega predstavlja najveću čast jer njome seodaje priznanje onima koji služe dobrobiti građana i društva. Ali mladi ljudi,istaknuo je tada dr. DeBakey, ne bi trebali biti motivirani samo nagradama ipriznanjima, nego i zadovoljstvom kojim ih ispunjava njihov doprinos njihovojzajednici ili zemlji. Ili, kako je to bilo u slučaju samog DeBakeyja – čitavom svijetu.